|  |
| --- |
| Eelnõu  **NARVA LINNAVALITSUS** |

**KORRALDUS**

|  |  |
| --- | --- |
| Narva | …………. 2021.a. nr |
|  |  |

**Ehitusloa andmine (V. Gerassimovi tn 2)**

1. **ASJAOLUD JA MENETLUSE KÄIK**

21.12.2020 ehitisregistri elektroonilisse keskkonda laekus läbivaatamiseks ehitusloa taotlus V. Gerassimovi tn 2 asuval kinnistul Narva Kreenholmi gümnaasiumi hoone ümberehitamiseks hariduslike erivajadustega õpilaste integreerimise tarbeks koos ehitusprojektiga „VÄIKELAHENDUSTE PROJEKTEERIMINE HEV ÕPILASTE INTEGREERIMISEKS NARVA TAVAKOOLIDESSE 202006\_TP\_v01\_Kreenholmi Gumnaasium“, peaprojekteerija Kirde Projekt OÜ.

21.12.2020 ehitisregistri keskkonnas on genereeritud ehitusloa eelnõu nr 2012271/43707, menetluse nr 242478 ning suunatud Arhitektuuri- ja Linnaplaneerimise Ametile, Linnamajandusametile, Kultuuriosakonnale, Terviseameti Ida regionaalosakonnale ja Päästeameti Ida päästekeskusele kooskõlastamiseks ning arvamuste avaldamiseks.

Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt on mitu korda tagastatud puuduste kõrvaldamiseks.

10.02.2021 lõplikult kõrvaldatud puudustega ehitusprojekt on ehitisregistri elektroonilises keskkonnas projekteerija poolt taasesitatud.

Arhitektuuri- ja Linnaplaneerimise Amet kooskõlastas märkustega:

(1)."Ehitisregistri andmetel olemasoleva hoonele puudub energiamärgis. Vastavalt MTM 18.05.2015. a määruse nr 47 „Rahvahulkade kogunemisega seotud hooneliigid, mille puhul on nõutav energiamärgise olemasolu“ § 2 lõike 1 punkti 11 alusel haridus- ja teadushoonele, milles on suletud netopinda rohkem kui 500 ruutmeetrit peab olema energiamärgis. Kasutusloa taotlusega esitada hoone energiamärgis".

(2).“Kavandatav tegevus ei kuulu KeHJS § 6 lg 1 nimetatud tegevuste nimistusse, mille korral keskkonnamõju hindamise (KMH) läbiviimine on kohustuslik. Kui kavandatav tegevus ei kuulu KeHJS § 6 lg 1 nimetatute hulka, peab otsustaja selgitama välja, kas kavandatav tegevus kuulub KeHJS § 6 lg 2 nimetatud valdkondade hulka ja on loetletud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ või on tegemist KeHJS § 6 lg 2´1 tegevusega. Antud juhul kuulub kavandatav tegevus KeHJS § 6 lg 2 p 10 mainitud valdkonda. Samas ei ole kavandatavat tegevust nimetatud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ ning seetõttu eelhinnangut vastavalt KeHJS § 6 lg 2´3 ei anta“.

12.02.2021 kõik kaasatud isikud kooskõlastasid ehitusloa eelnõu.

Ehitusprojekt vastab sätestatud nõuetele ning ehitisele ja ehitamisele esitatud nõuetele.

Ehitusseadustiku § 44 toodud ehitusloa andmisest keeldumise põhjused puuduvad. Seega ehitusloa andmiseks takistusi ei ole.

**2. ÕIGUSLIKUD ALUSED**

2.1. Ehitusseadustiku § 39 lõike 1 kohaselt ehitusloa annab kohaliku omavalitsuse üksus, kui seaduses ei ole sätestatud teisiti.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

2.3. Ehitusseadustiku § 42 lõike 2 kohaselt pädev asutus otsustab keskkonnamõju hindamise algatamise vajaduse.

2.4. Ehitusseadustiku § 42 lõike 3 punkti 5 ehitusloa kõrvaltingimusena võib eelkõigi sätestada ehitise või ehitamise keerukusest tulenevad lisatingimused ehitamiseks.

**3. OTSUS**

3.1. Anda ehitusluba V. Gerassimovi tn 2 asuval kinnistul Narva Kreenholmi gümnaasiumi hoone ümberehitamiseks hariduslike erivajadustega õpilaste integreerimise tarbeks vastavalt ehitusprojektile „VÄIKELAHENDUSTE PROJEKTEERIMINE HEV ÕPILASTE INTEGREERIMISEKSNARVATAVAKOOLIDESSE202006\_TP\_v02\_KreenholmiGumnaasium“, peaprojekteerija Kirde Projekt OÜ.

3.2. Jätta algatamata V. Gerassimovi tn 2 asuval kinnistul Narva Kreenholmi gümnaasiumi hoone ümberehitamise keskkonnamõju hindamist.

3.3. Kohustada ehitustööde tellijat täitma kõrvaltingimused, milleks on käesoleva korralduse punktis 1 toodud Arhitektuuri- ja Linnaplaneerimise Ameti märkused.

**4. RAKENDUSSÄTTED**

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Katri Raik Üllar Kaljuste

Linnapea Linnasekretär